 **REPUBLIKA HRVATSKA**

 **ZAGREBAČKA ŽUPANIJA**

 **OPĆINA LUKA**

KLASA:601-01/24-21

URBROJ: 238/39-01-24-4

Luka, 01. 10. 2024.

Na temelju članka 48. Zakona o predškolskom odgoju i naobrazbi („Narodne novine“, broj 10/97,107/07, 94/13 i 98/19), članka 82. Statuta Općine Luka(„Glasnik Zagrebačke županije“ broj 24/18, 26/20 i 20/21) i članka 48. stavka 1. Poslovnika Općinskog vijeća Općine Luka(„Glasnik Zagrebačke županije“, broj 20/21) Općinsko vijeće na 21. sjednici održanoj dana 01. 10. 2024. godine donosi

**ODLUKU**

**O SUFINANCIRANJU PROGRAMA PREDŠKOLSKOG ODGOJA I OBRAZOVANJA**

**U DJEČJEM VRTIĆU „SMOKVICA“ U LUKI**

**Članak 1.**

 Ovom Odlukom o sufinanciranju programa predškolskog odgoja i obrazovanja u dječjem vrtiću „Smokvica“ u Luki (u daljnjem tekstu: Odluka) odlučuje se od načinu i visini sufinanciranja usluge smještaja djece s područja Općine Luka u dječjem vrtiću „Smokvica“ u objektu koji se nalazi u Luki.

**Članak 2.**

 Općina Luka sufinancira programe predškolskog odgoja i obrazovanja djeci koja imaju prebivalište na području Općine Luka.

 Dokazi o prebivalištu prilažu se prilikom upisa u programe predškolskog odgoja i obrazovanja.

**Članak 3.**

 Troškovi redovitog programa u trajanju do 10 sati dnevno po jednom djetetu sufinanciraju se u iznosu od 75% ekonomske cijene mjesečno za prvo dijete iz jedne obitelji.

 Troškovi redovitog programa predškolskog odgoja i obrazovanja u trajanju do 10 sati dnevno za drugo i svako sljedeće dijete iz iste obitelji upisano u dječji vrtić „Smokvica“ u objektu u Luki, financiraju se u iznosu od 100% ekonomske cijene.

 Troškovi programa predškolskog odgoja i obrazovanja u trajanju do 10 sati dnevno za svako dijete samohranog roditelja upisanog u dječji vrtić „Smokvica“ u objektu u Luki financiraju se u iznosu od 100% ekonomske cijene.

 Samohrani roditelj je roditelj koji nije u braku i ne živi u izvanbračnoj zajednici, a sam skrbi i uzdržava svoje dijete. Samohrani roditelj dužan je svoj status dokazati rješenjem Hrvatskog centra za socijalni rad ili smrtnim listom za preminulog roditelja ili potvrdom o nestanku drugog roditelja ili drugim odgovarajućim dokazom.

**Članak 4.**

 Troškovi redovitog 4 satnog programa predškolskog djeteta s teškoćama, a po isteku opservacijskog programa sufinanciraju se u iznosu od 75% ekonomske cijene mjesečno po djetetu.

**Članak 5.**

 O visini sufinanciranja ili financiranja opservacijskih programa i drugih sličnih programa Općinsko vijeće će odlučivati donošenjem pojedinačnih odluka.

**Članak 6.**

 Sufinanciranje/financiranje programa predškolskog odgoja i obrazovanja odnosi se na svaki pojedinačni mjesec te će, za svaki mjesec dječji vrtić „Smokvica“ Općini Luka dostavljati račune s točnim popisima djece i specifikacijom programa koji se sufinanciraju.

**Članak 7.**

Ova Odluka stupa na snagu prvog dana od dana objave u „Glasniku Zagrebačke županije“, a primjenjuje se od 01. 10. 2024. godine.

Stupanjem na snagu ove Odluke prestaje važiti Odluka o sufinanciranju programa predškolskog odgoja i obrazovanja u dječjem vrtiću „Smokvica“ u Luki („Glasnik Zagrebačke županije“, broj ).

OPĆINSKO VIJEĆE

Predsjednik

Krešimir Tuđman, struč.spec.ing.aedif.